โรงเรียนป่วนนักเรียนเป๋อ

อาสึมังกะไดโอ โรงเรียนป่วนนักเรียนเป๋อ (; โรมาจิ: "Azumanga Daioh"; : อะซุมังงะไดโอ) เป็นการ์ตูนญี่ปุ่น ที่ได้รับความนิยม เรื่องราวเกี่ยวกับชีวิตเด็กสาว ม.ปลาย ที่ใช้ชีวิตอยู่ด้วยกันเป็นกลุ่ม ที่รวมสาวน้อยที่มีเอกลักษณ์เฉพาะตัว ด้วยมุขตลกชวนขัน ตามภาษาเด็กๆ ได้แสดงออกมาในรูปแบบการ์ตูนสี่ช่อง ทำให้น่าติดตาม และหัวเราะได้ตลอดเวลา
คำว่า "อาสึมังกะไดโอ (あずまんが大王) " ที่เป็นชื่อเรื่อง เป็นคำที่เป็นการเล่นคำ จากชื่อนักเขียนคือ คิโยฮิโกะ อาซูมะ โดยเอาชื่อสกุลของเขา อะสึมะ (あずま) มารวมกับคำว่า มังงะ (漫画 ที่แปลว่า การ์ตูนที่เป็นหนังสือ) และคำว่า ไดโอ (大王 ที่แปลว่าพระราชา) รวมแล้วหมายถึง "อะสึมะราชาแห่งการ์ตูน" แต่เนื่องจากการ์ตูนเรื่องนี้ตีพิมพ์ในนิตยสารการ์ตูนรายเดือน "เด็งเงคิไดโอ" (月刊コミック電撃大王) จึงสันนิษฐานว่า คำแปลอาจเป็น "การ์ตูนของอาสึมะ ในนิตยสารเด็งเงคิไดโอ"
มิฮามะ จิโยะ 
"จิโยะจัง" เป็นเด็กอายุสิบขวบที่มีความฉลาด จนได้เลื่อนชั้นจากชั้นประถมไปเรียนชั้นม.ปลาย มีความพยายามสูง ซึ่งเธอมีความสามารถในทุกๆด้าน ไม่ว่าจะเป็นวิชาไหน เธอก็สอบได้เต็มทุกๆครั้ง ยกเว้นวิชาพลศึกษา แถมยังเห็นอกเห็นใจคนอื่นมากๆด้วย 
ทาคิโนะ โทโมะ
"โทโมะ" เป็นคนที่โผงผาง โหวกเหวกอยู่ตลอดเวลา เธอมักจะมีมุขต่างๆ มาเล่นกับเพื่อนตลอดเวลา ซึ่งบางทีก็เป็นตลกฝืด จนทุกคนไม่ตลกกัน แต่เธอก็เป็นคนที่คอยสร้างสีสันให้กับกลุ่ม นอกจากนี้ยังได้รับฉายาว่า เป็นสาวบ้าระห่ำประจำม.ปลายด้วย 
มิสึฮาระ โคโยมิ (โยมิ)
"โยมิ" เป็นนักเรียนที่มีผลการเรียนค่อนข้างดี เธอค่อนข้างจะเป็นคนปกติกว่าคนอื่น และมักจะเป็นคนรับมุขของโทโมะ ที่เป็นเพื่อนสนิทตั้งแต่ชั้นประถม ซึ่งการที่เธอเป็นคนปกติ ทำให้สิ่งที่ปกติธรรมดาที่เราทำทุกวัน เป็นเรื่องที่ ทำให้เราหัวเราะได้ นอกจากนี้ เธอมักกังวลเกี่ยวกับน้ำหนักของตัวเอง 
ซาคากิ
"ซาคากิ" เป็นคนมีรูปร่างสูงใหญ่ ผิดไปจากมาตรฐานของเด็กหญิงญี่ปุ่นทั่วไป มีนิสัยค่อยข้างเงียบ จนบางที ทำให้หลายๆคนเกรงกลัว หรือถูกมองว่าเป็นคนที่เท่ แต่จริงๆ แล้วเป็นคนน่ารัก มีสิ่งที่ชอบเป็นพิเศษ คือสัตว์น้อยน่ารักโดยเฉพาะแมว เธอมีความสามารถทางด้านกีฬาสูง ทำให้มีคนหลายคนมองเธอเป็นคู่แข่ง 
คาสึกะ อายูมุ (โอซาก้า)
"โอซาก้า" เป็นนักเรียนที่ย้ายเข้ามากลางเทอม โดยก่อนหน้าที่จะย้ายเข้ามา เธอเคยอยู่ที่โอซาก้ามาก่อน ทุกคนจึงตกลงว่าจะเรียกเธอว่าโอซาก้า แต่เธอไม่ได้มีลักษณะของชาวโอซาก้าที่เพื่อน ๆ คาดไว้ เช่นพูดสำเนียงโอซาก้าหรือพูดจาโผงผาง (ที่จริงแล้วเธอเกิดในจังหวัดวะกะยะมะ ก่อนจะโตที่เมืองโกเบ แล้วจึงไปเรียนในโอซาก้าก่อนจะย้ายเข้ามา) ตรงข้าม เธอเชื่องช้าและมักเหม่อลอยอยู่เสมอ ๆ ทำให้เธอ มักจะทำอะไรไม่ค่อยได้ มีจินตนาการเป็นเลิศ และชอบคิดอะไรแปลก ๆ ใหม่ ๆ เสมอ 
คางูระ
"คางูระ" เป็นนักเรียนที่เก่งทางด้านกีฬามาก โดยเธอมองซากากิเป็นคู่แข่ง และอยากเป็นเพื่อนสนิทด้วย แต่เธอชอบอะไร ที่แตกต่างจากซากากิอย่างสิ้นเชิง โดยเธอมักจะชอบในแนวของเด็กผู้ชายเสียมากกว่า เธอได้ย้ายเข้ามาอยู่ห้องกับพวก จิโยะจังตอน ห้อง 2/3 (ม.5) 
คาโอริน
"คาโอริน" มาจากชื่อว่า คาโอริ โดยการเติมตัว ん ทำให้ฟังดูน่ารัก และเป็นวิธีเรียกชื่อเล่น ของคนญี่ปุ่นสมัยใหม่บางคน (ซึ่งคาโอรินไม่พอใจมาก ที่อาจารย์คิมูระจะเรียกเธอแบบนี้ เพราะว่าเป็นการเรียกชื่อเล่น ที่แสดงถึงความสนิทสนมนั่นเอง) เธอชอบคนที่ค่อนข้างเคร่งขรึมแต่เธอก็แอบปลื้มซากากิอยู่ด้วย แต่น่าเสียดาย ในตอน ปี 3 (ม.6) เธอได้ไปอยู่ห้องอาจารย์คิมูระซึ่งเขาได้แต่งตั้งให้เธอเป็นหัวหน้าห้อง ห้องที่เธออยู่เป็นห้อง 3/4 แต่เพื่อนๆ ของเธออยู่ 3/3
ทานิซากิ ยูคาริ
"อาจารย์ยูคาริ" เป็นอาจารย์สอนภาษาอังกฤษและอาจารย์ประจำชั้นห้องของพวกจิโยะจัง เป็นอาจารย์ที่ค่อนข้างแปลกสักนิด เธอมักมีเรื่องแปลก ๆ มาบ่นเสมอ และทำตัวไม่สมกับการเป็นครู มีอารมณ์แปรปรวนและมักอาละวาดใส่นักเรียน เธอค่อนข้างสนิทกับกลุ่มของจิโยะจัง นอกจากนี้เธอยังขับรถได้แย่มากถึงขั้นที่จิโยะจังกลัวจนเป็นแผลในใจ 
คุโรซาว่า มินาโมะ (เหมียวโม่)
"อาจารย์คุโรซาว่า" เป็นอาจารย์ที่ค่อนข้างที่จะธรรมดา เธอสอนวิชาพลศึกษา เป็นเพื่อนสนิทของอาจารย์ยูคาริ เธอดูเป็นคนที่ธรรมดาอีกคนหนึ่ง กับอาจารย์ยูคาริแล้ว ดูเหมือนว่าจะมีความลับที่เก็บไว้ระหว่างกันหลายเรื่องทีเดียว ขนาดที่อาจารย์ยูคาริเรียกชื่อแบบห้วนๆ ว่า เหมียวโม่
คิมูระ
"อาจารย์คิมูระ" เป็นอาจารย์สอนวิชาวรรณกรรมญี่ปุ่น บุคลิกภาพแปลกที่สุดในบรรดาอาจารย์ทั้งสามคน ชอบอ้าปากอยู่ตลอดเวลา ใบหน้าซูบผอม อีกทั้งยังใส่แว่นตา แต่งตัวไม่เรียบร้อย ทำให้เหมือนเป็นคนบ้า เขามักมีคำพูดแปลก ๆ มาพูดบ่อย ๆ เขาประกาศตรงไปตรงมาว่า ที่มาเป็นครูเพราะอยากจะอยู่กับนักเรียนสาว ๆ ถึงแม้จะเห็นเขาเป็นแบบนี้ แต่จริง ๆ แล้วเป็นคนนิสัยดีและใจบุญ และที่สำคัญ เขามีภรรยาที่แสนดีมากอีกด้วย
คุณทาดาคิจิ
 สัตว์เลี้ยงของจิโยะจัง เป็นสุนัขสายพันธุ์ฝรั่งเศสมีขนาดใหญ่มากถึงขนาดที่จิโยะจังขี่หลังได้
พ่อของจิโยะจัง
ตัวตนที่แท้จริงในการ์ตูนไม่เคยกล่าวถึง แต่ซาคากิและโอซาก้าจินตนาการ (ฝัน) ว่าเป็นตุ๊กตาแมวสีเหลือง หน้าตาและนิสัยดูลึกลับ มักปรากฏตัวลอยไปลอยมาบนท้องฟ้า
มิรุจี้และยูกะจัง
เพื่อนสมัยเรียนประถมของจิโยะจัง ร่าเริงแจ่มใสสมวัย
มายา
ลูกแมวอิริโอะโมะเตะที่ซาคากิเจอที่โอกินาว่า ต่อมาหนีเข้ามาในโตเกียวเพื่อตามหาซาคากิ
แมวจอมกัด
แมวสีเทาที่ชอบกัดมือซาคากิอยู่บ่อยครั้ง
ภาพยนตร์การ์ตูน.
อาสึมังกะไดโอ ฉบับภาพยนตร์การ์ตูน ในประเทศญี่ปุ่น ได้ออกอากาศทางช่อง ทีวีโตเกียว ตั้งแต่ เดือนเมษายน ถึงเดือนกันยายน พ.ศ. 2545
เพลงเปิด：『Soramimi Cake』
"โดย"：Oranges＆Lemons
เพลงปิด：『Raspberry heaven』
"โดย"：Oranges＆Lemons